cyanic-selkie/wikianc huggingface dataset:
George J. Laurer
George J. Laurer (23. september 1925 - 5. desember 2019) þróaði Universal Product Code-kerfið árið 1973. Hann var verkfræðingur hjá IBM og var bað til að finna upp mynstrið notað fyrir Universal Product Code. Hann hætti störfum árið 1987 og hann hélt 25 einkaleyfi. Hann bjó í Norður-Karólínu þegar hann lést.
Svölnir
Svölnir er íslenskt karlmannsnafn.
Tár úr steini
Tár úr steini er kvikmynd eftir Hilmar Oddsson sem fjallar um ævi íslenska tónskáldsins Jóns Leifs á tímum seinni heimsstyrjaldarinnar.
Innsigli Marteins Lúthers
thumb|Innsigli Marteins Lúthers Innsigli Marteins Lúthers, oft nefnt Lúthersrós, var hannað af Lúther sjálfum. Lúther skýrði merkingu innsiglisins með þeim hætti að innst væri svartur kross sem minnir okkur á að Jesús Kristur vill eiga samastað í hjarta þess sem trúir fyrir trúna eina (sola fide). Krossinn skal vera svartur á litinn því Jesús frelsar þá sem á hann trúa með dauða sínum og leitast við að deyða í þeim allt sem syndugt er. Lúther sagði svartan vera hinn náttúrulega lit krossins. Hjartað skal vera rautt því trúin fyllir hjartað af gleði, trausti og friði. Hjartað er inni í hvítri rós en hvítur táknar hér lit engla og heilags anda. Blái liturinn utan um rósina táknar himininn þar sem Jesús Kristur hefur búið fylgjendum sínum sæti en gyllta gjörðin yst merkir eilífa dýrð Guðs. Eftir tíma Lúthers hefur innsiglið orðið tákn fyrir Lútherstrú.
Finngálkn
Finngálkn er furðusagnakvikindi, maður að ofan en dýr að neðan (einnig kallað Kentári). Finngálkn er einnig haft um afkvæmi tófu og kattar. Innan risaeðlufræða er finngálkn einnig haft um hávaxna og hálslanga risaeðlu (Brachiosaurus) sem var úr hópi graseðla.
Afkvæmi tófu og kattar
Í Þjóðsögum Jóns Árnasonar segir á einum stað:
Gabríela
Gabríela er íslenskt kvenmannsnafn.
Sólbrún
Sólbrún er íslenskt kvenmannsnafn.
Menningarsetur múslima á Íslandi
Menningarsetur múslima var skráð trúfélag á Íslandi frá 2009 til 2021 og var með 400-500 meðlimi. Söfnuðurinn var annar tveggja sem aðhyllist íslam eða múslimatrú. Söfnuðurinn tók skref að því að búa til menningarmiðstöð múslima. Karim Askari, varaformaður Menningaseturs múslima, var talsmaður fjögurra manna stjórnar sem annaðist framkvæmd á Ýmishúsinu við Skógarhlíð til að gera það hæft sem menningarmistöð fyrir múslima. Stærsti styrktaraðili félagsins voru Al-Risalah-samtökin í Sádí-Arabíu.
District-leið
District-leið er leið neðanjarðarlestakerfis Lundúnaborgar. Hún er græn á litinn á korti kerfisins og er svokölluð grunn leið, það er segja að hún var byggð með „grafa-og-þekja“ aðferðinni. Hún er fjölfarnasta leið kerfisins þessarar tegundar. Samtals eru 60 stöðvar á leiðinni en aðeins 25 þeirra eru neðanjarðar. Tvær fjögurra greina leiðarinnar eru einustu leiðar kerfisins sem fara yfir Thames-ána með brúm og ekki göngum. Þó er að leiðin sé fjórða lengsta leið kerfisins er hún með mesta fjölda stöðva.
Stöðvar
Í röð frá vestri til austurs.
Helluhnoðri
Helluhnoðri (fræðiheiti: Sedum acre ) er smávaxin blómplanta af helluhnoðraætt sem er útbreidd um Evrópu. Hann vex á grýttum og opnum svæðum frá strandsvæðum upp í 2500 metra hæð yfir sjávarmáli. Helluhnoðri finnst um allt Ísland vaxandi á klettum eða skriðum frá láglendi og oft upp í 900 metra hæð. Hæst er hann skráður á Steinþórsfelli í Esjufjöllum.
Kanadakollur
Kanadakollur (fræðiheiti Sanguisorba canadensis) er fjölær jurt af rósaætt sem vex á köldum stöðum í Norður-Ameríku. Hann verður allt að meter á hæð og vex vel á grösugum árbökkum.
Á Íslandi er kanadakollurkollur fremur sjaldséður slæðingur á höfuðborgarsvæðinu.
Bakerloo-leið
Bakerloo-leið er leið neðanjarðarlestakerfis Lundúnaborgar. Hún er brún á litinn á korti kerfisins.
Leiðarkort
850px|center
Texti
Texti getur átt við:
Alþingiskosningar 1959 (júní)
Fyrri alþingiskosningar 1959 voru þær seinustu sem haldnar voru með þáverandi kjördæmaskiptingu. Kosið var 28. júní 1959. Aðeins var setið eitt þing og svo boðað aftur til kosninga um haustið. Minnihlutastjórn Alþýðuflokksins, sem kölluð var Emilía í höfuðið á formanni flokksins Emil Jónssyni, sat allan tímann í skjóli Sjálfstæðisflokksins.
Niðurstöður
Niðurstöður kosninganna voru þessar:
Tengt efni
Kosningasaga
Svörfuður
Svörfuður er íslenskt karlmannsnafn.
Jón Helgason (biskup)
Dr. Jón Helgason (21. júní 1866 – 19. mars 1942) var biskup íslensku Þjóðkirkjunnar á árunum 1917 – 1939 og forstöðumaður Prestaskólans frá 1908 – 1911, en einnig rithöfundur og skrifaði töluvert um sagnfræðileg efni, meðal annars Árbækur Reykjavíkur. Árið 1908 reisti Jón sér veglegt íbúðarhús við Tjarnargötu sem enn stendur.
Foreldrar Jóns voru Helgi Hálfdanarson prestur og síðar lektor Prestaskólans og Þórhildur Tómasdóttir en hún var dóttir Tómasar Sæmundssonar Fjölnismanns. Jón skráði ævisögu afa síns.
Helstu ritverk
Jón skrifaði einnig fjölda greina.
Francis
Francis er íslenskt karlmannsnafn.
Sólarorka
thumb|Helmingur af sólarorkunni sem nær til andrúmslofts jarðar nær yfirborði jarðar. thumb|Ef sólarhlöður með nýtni upp á 8% fylltu út í svörtu svæðin, væri hægt að uppfylla alla orkuþörf heimsins. Það þyrfti þó að geyma orkuna fram á nótt eða senda orku til þess hluta jarðarinnar þar sem væri dimmt. Sólarorka er orka frá sólinni. Þessi orka er á formi hitageisla og ljóss. Sólin hefur sent þessa orku frá sér i milljarða ára. Þessi orka hefur verið notuð frá fornöld og er alltaf að þróast til hins betra.
Orkan sem berst til jarðar frá sólu á einni klukkustund nemur árlegri heildarorkuþörf alls mannkyns. Orkan í sólarljósinu er í raun uppspretta flestra annarra orkugjafa jarðar. Sólarorka er drifkrafturinn í veðrakerfum jarðarinnar og því er vind- og vatnsorka í raun tilkomin vegna hennar. Það sama gildir um orku sem mynduð er við brennslu trjáa og plantna því orkan sem þar losnar er sólarorkan sem plönturnar beisluðu við uppvöxt sinn. Einnig á þetta við um olíu, kol og gas, þessir orkugjafar myndast á milljónum ára úr jurtaleifum og því fyrir tilstilli sólar.
Löngumýri
Löngumýri (eða Langamýri) er bær í Vallhólmi í Skagafirði, á flatlendinu út og austur af Varmahlíð. Þar fæddist Konráð Gíslason málfræðingur árið 1808.
Sólarorka
Sólarorka er umhverfisvæn og endurnýjanleg orka. Einingarnar eru sjálfstæðar og auðvelt að færa og bæta við. Orkuframleiðslan er hljóðlát og veldur ekki röskun á landslagi. Rafhlaða getur geymt orkuna og framkvæmdin er ódýr miðað við að tengja rafmagnslínur langar leiðir. Einnig er lítill sem enginn rekstrarkostnaður.
Löngumýri
Árið 1944 stofnaði Ingibjörg Jóhannsdóttir frá Löngumýri kvennaskóla, Húsmæðraskólann á Löngumýri, á föðurleifð sinni og tókst henni af miklum dugnaði og harðfylgi að byggja skólann upp og stunduðu mörg hundruð stúlkur þar nám næstu áratugi. Ingibjörg stýrði skólanum sjálf til 1967 en gaf þá þjóðkirkjunni jörðina gegn því að starfsemin héldi þar áfram.
Húsmæðraskóli var á Löngumýri fram á 8. áratug aldarinnar. Þá var hann lagður niður vegna lítillar aðsóknar en í staðinn kom sjálfseignarstofnun á vegum kirkjunnar með ýmiss konar starfsemi.
Sólarorka
Það er ekkert á móti því að sólarorkuvirkjun verði miklu meiri en hún er í dag nema að það þarf að framleiða tækin og lækka kostnaðinn.
Orka frá sólinni
thumb|Sólarorkumöguleikar í Evrópu Sólin sendir frá sér geislunarorku og það er ekkert sem truflar það fyrr enn að geislarnir ná andrúmslofti jarðar. Efsta lag andrúmsloftsins tekur við 1367 W/m2 af sólarorku eða 176 petavött. Þessi talar lækkar þegar geislarnir ferðast lengra inn í andrúmsloftið. Það gerist vegna þess að gös draga að sér eitthvað af orkunni en einnig breyta geislarnir um stefnu þegar þeir lenda á litlum sameindum. Aðeins helmingur geislanna nær yfirborði jarðar og væri hægt að nýta í virkjun. Á yfirborði jarðar, á hádegi, við miðbaug, í heiðskýru veðri, mælist sólarorka um 1000 W/m2. Þessi tala lækkar á hærri breiddargráðum. Við miðbaug koma sólargeislarnir beint inn og þá er minnst tap. Sólargeislarnir koma ekki lóðrétt inn að yfirborði jarðar heldur meira á ská. Yfir 38° breiddargráðu er útgeislun jarðarinnar meiri en geislun sem kemur frá sólinni. Þetta er öfugt suður og norður frá miðbaug að 38°. Sólarorkan getur orðið meiri en 1000 W/m2, ef speglun sólarljóss bætist við, til dæmis að það speglist á vatni.
Hægt er að reikna út stöðu sólar með jöfnunum:
δ = 23,45sin(2π(284+dn)/365)
cosθz = sinδ sinφ + cosδ cosφ cosω
cosψ =(cosθz sinφ – sinδ)/sinθz cosφ
Þar sem δ er horn lækkunar sólar, π er talan pí, dn er dagur númer, θ er hvirfilpunktur, φ er breiddargráða virkjunarinnar, ω er horn sólarstundu (breytist um 15°/tíma og er núll á hádegi), ψ er áttarhorn.
Bein notkun sólarorku
Hús geta verið hönnuð til þess að nýta sólarorku beint, t.d. til hitunar og lýsingar. Það er hægt að safna sólarorku með speglum til þess að framleiða rafmagn með hita, kallast það hitaorka. Einnig er hægt að nota sólarsellur til þess að nýta sólargeisla og framleiða með því sólarraforku.
Óbein notkun sólarorku
Orkuframleiðslu, eins og vindorka, vatnsafl, líforka og ölduorku er hægt að rekja til sólarorku.
Sólar varmaorka
Þegar flestir hugsa um sólar varmaorku þá eru þeir að hugsa um vatnshitara á þökum bygginga. Þessi safnsvæði á þökum húsa eru látin snúa þannig að sem mest sólarljós skíni á þau. Það eru þrjú lög í svona safnsvæði, efsta lagið er gler eða plast og neðsta einangrun, það í miðjunni er venjulega stálplata umlukin koparrörum sem vatn getur runnið um og þannig hitnað ef sólin skín. Heita vatnið rennur svo í gegnum stóran vatnstank, sem er vel einangraður. Í honum er einnig raftæki til þess að hita vatnið upp á veturna. Heita vatnið af safnsvæðinu er látið hita vatnið fyrir húsið upp. Þetta er lokað kerfi. Í Norður-Evrópu, þar sem þetta kerfi er mjög vinsælt, þurfa safnsvæðin að standast frostveður og því er oft sett óeitraður frostlögur í rörin. Á svæðum þar sem sjaldan eða aldrei er frost er allt í lagi að hafa allt kerfið utan dyra. Einnig eru safnsvæðin oft minni vegna meira sólargeislunar (nýtni).
Virk sólarhitun
Í virka sólarhitun er notaður sólarsafnari til þess að virkja orkuna. Þessi safnari sem venjulega er festur á þak byggingar safnar sólargeislum. Þetta er ekki flókið kerfi. Hitinn er undir 100 °C og notaður til þess að hita vatn fyrir heimili og sundlaugar.
Það væri hægt að búa til sólar vatnshitara með því að setja vatnsfötu við glugga sem sólin skín inn um og þannig er eiginlega hægt að segja að þróunin hafi byrjað í Bandaríkjunum. Í byrjun 20. aldarinnar seldi William J. Bailey í Kaliforníu vatnshitara sem voru einangraðir og því hægt að fá heita vatnið til að endast yfir nóttina líka. Framskriðið hægði þó á sér á þriðja áratug aldarinnar vegna þess að jarðgas varð ódýrara. Notkun í Flórída hófst einnig í byrjun 20. aldarinnar og stóð alveg fram á sjötta áratuginn þegar hún lagðist næstum því af vegna lágs jarðefnaeldsneytisverðs. Það var ekki fyrr en að verð á jarðefnaeldsneyti hækkaði á áttunda áratugnum að notkun sólarsafnara jókst aftur. Árið 2001 voru að minnsta kosti 57 miljón fermetrar af sólarsöfnurum í notkun.
Dæmi um sólarsafnara eru vatnshitarar á þökum húsa. Þeir eru af þremur gerðum: án glers sem efsta lags, kerfi sem hitar vatn og kerfi sem hitar loft. Einnig eru til safnarar sem eru bognir og nýta sér brennipunkt geisla til þess að hita upp vatn að gufumarki. Þeir safna þá brennipunktum í línu eða einn punkt.
Vandamál við þessa vatnshitara er að þeir eru venjulega festir á húsþök og því erfitt að viðhalda þeim en þeir eru venjulega gerðir mjög sterkir, sem þýðir að það þarf minna viðhald og það er jú kostur.
Varmavélar fyrir sólarorku
Varmavélar fyrir sólarorku er viðbót á virku sólarhituninni, en samt flóknara kerfi sem nær nógan hita til þess að virkja gufuvélar til þess að framleiða rafmagn. Það finnast margar gerðir en 90% sólarraforku af þessari gerð kemur frá einu orkuveri í Mojave eyðimörkinni í Kaliforníu. Þróun þessara varmavéla hefur verið frekar lítil og líkjast vélarnar í dag mikið þeim sem voru notaðar fyrir 100 árum. Sagan segir að Arkímedes hafi notað pússaða bronsskildi grískra hermanna til þess að beina ljósgeislum að og kveikja í skipi Rómverja.
Til þess að framleiða mikið rafmagn með þessari gerð eru speglar settir upp í raðir á mjög stórum svæðum. Ef notaðir eru íhvolfir speglar þá safna þeir brennipunktum í miðju spegilsins en ef notaðir eru flatir speglar senda þeir brennipunktinn í átt að sólarturni.
Óvirk sólarhitun
Hægt er að safna sólargeislum beint inn í mannvirki til þess að minnka orkuna sem fer í að hita það upp. Þessi kerfi nýta oftast hringstreymi lofts til þess að dreifa orkunni, þá þarf ekki dælur eða viftur og kerfið er oft hluti af mannvirkinu. Ef hús eru með stóra glugga með góðu gleri í er hægt að kalla það sólarsafnara.
Hægt er að rekja þessa notkun á sólarorku til Rómaveldis þar sem rómverjar notuðu gler til þess að loka gluggum á baðhúsum sínum. Þegar Rómaveldi féll lagðist notkun stórra glerglugga niður í yfir 1000 ár.
Einnig er hægt að hanna mannvirki svo þau hafi litla orkuþörf og einnig litla hitunarþörf. Við svona hönnun er hægt að minnka notkun á jarðefnaeldsneyti og minnka kostnað. Það þarf að einangra húsin vel, hafa stóra glugga í suður og þykka veggi eins og steypu eða múrsteina. Hitaveita hússins þarf að vera nýtin. Minna notuð herbergi eru höfð norðan til í húsinu. Skuggi frá öðrum húsum og trjám á að vera sem minnstur. Einnig væri hægt að bæta við gróðurhúsi.
Hliðarverkun við stóra glugga og flæði ljóss inn í hýbýli fólks er að það ætti að draga úr vetrarþunglyndi fólks þar sem maðurinn þarf á sólarljósi að halda allt árið.
Einnig væri hægt að nefna notkun dagsbirtu, sem þýðir að það þarf ekki að nota tilbúið ljós eins mikið. Hægt er að hanna hús með sem flestum gluggum, stórum gluggum eða löngum gluggum sem gefur birtu á stærra svæði innandyra.
Við allar þessar aðferðir þarf að taka tillit til aðstæðna og hugsa um hvaða umhverfisþættir koma inn á hverjum stað fyrir sig.
Ef geyma ætti heitt vatn frá sumri til vetrar þyrfti gríðarstóran geymslutank á stærð við sjálft húsið. Sjálft safnsvæðið þyrfti að vera mjög stórt. Þetta myndi vera mjög dýrt í framkvæmd og ekki víst hversu langan tíma þarf til þess að þetta borgi sig.
Ef margir vatnshitarar eru settir saman á stórt svæði og hitinn notaður fyrir nærliggjandi byggingar gæti uppsetning borgað sig. Kostnaður við uppsetningu sólarsellu er frekar hár miðað við uppsetningu annarra endurnýjanlegra orkugjafa, en verðið hefur lækkað á seinustu árum vegna aukinnar þróunar og aukningu í notkun.
Sólar raforka
thumb|200px|Sólar raforkutré í Austurríki Sólarsella, eða sólarhlaða eins og hún er stundum kölluð, er næstum eingöngu úr kísil, sem er annað algengasta efnið í jarðskorpunni. Það eru engir hlutir sem hreyfast í sólarsellunni og ætti hún tæknilega séð að geta starfað að eilífu án þess að eyðileggjast. Útkoman úr sellunni er raforka.
Sólarsellan samanstendur af samskeytum milli tveggja þunna laga af ólíkum hálfleiðurum, jákvæðum og neikvæðum. Báðir hálfleiðararnir eru úr kísil en jákvæði hlutinn er mengaður með smá bór sem veldur ákveðinni vöntun á lausum rafeindum og neikvæði hlutinn er mengað með örlitlum fosfór sem gefur umframmagn af lausum rafeindum. Samskeytin gera það kleyft að mynda það rafsvið sem nauðsynlegt er fyrir straummyndun en það þarf utanaðkomandi áreiti til þess að hleðslur færist til í sellunni. Ljóseind kemur inn í jákvæðu-neikvæðu samskeytin. Hún gefur rafeindunum orku og getur komið þeim á hærra orkusvið. Við þetta ferli verða rafeindirnar frjálsari í ferðum og geta því leitt rafstraum. Að þær fari upp á hærra orkusvið gefur eftir svæði og það eykur einnig leiðnimöguleika og hreyfanleika.
Hámarksnýtni sólarsella er 35% en nýtnin er oftast á milli 10% og 15%.
Sólarsellur eru notaðar á ýmsum stöðum, til dæmis í stöðumæla, siglingabaujur og fjarmælingar á veðri eða umferð. Einnig eru þær oft á þökum húsa og framleiða þá rafmagn fyrir heimilið. Þá er sniðugt að vera með vatnshitara líka og framleiða alla sitt rafmagn og heitt vatn sjálfur.
Sólarorkuver af þessari gerð eru oft sett á land þar sem fyrir er röskun á umhverfi, til dæmis í kringum hraðbrautir eða lestarteina.
Notkun á Íslandi
Fjölmargir eru farnir að selja sólarsellur og þá sérstaklega fyrir hjólhýsamarkaðinn. Sú sala hefur stóraukist síðustu árin. Það eru aðallega sumarhúsa- og hjólhýsaeigendur sem nýta sér sólarorku. Hingað til hafa nær eingöngu hjólhýsa- og sumarhúsaeigendur, sem og fleiri sem ekki hafa beinan aðgang að veitukerfum, verið að nýta sólarorku en það hefur gefið góða raun. Þessi kostur er hagkvæmur fyrir minni aðila en þó hefur ekki verið gerð nein heildarúttekt á mögulegri nýtingu sólarorku í stærri stíl.
Í Sesseljuhúsi á Sólheimum hefur verið sett upp stærsta sólarsellusamstæða landsins, hún er um 2 kW og reynist vel yfir sumartímann.
Dönsk króna
Dönsk króna (danska: dansk krone, færeyska: donsk króna, grænlenska: Danskinut koruuni) er gjaldmiðill Danmerkur og sjálfstjórnarsvæða Grænlands og Færeyja (færeyska krónan er gjaldgeng þar, sem er ígildi þeirrar dönsku; sambærileg grænlensk var plönuð en hætt við 2009). Ein dönsk króna skiptist í 100 aura (øre). Hún er tengd við evruna á genginu 1 EUR = 7,46038 DKK.
Dólómít
Dólómít er kalsíum-magnesíum-karbónat steintegund.
Lýsing
Kristalfletir kúptir, glært eða hvítt getur verið rauðleitt. Á Íslandi aðallega gulleitt vegna aðkomuefna. Er annaðhvort með gler- eða skelplötugljáa.
Útbreiðsla
Dólómít er fágætt á Íslandi. Það finnst í djúpbergsinnskotum, oft finnast málmsteindir með því. Dólómít er mjög algengur kristall/bergtegund í fjöllum erlendis.
Sóldís
Sóldís er íslenskt kvenmannsnafn.
Eiði (þorp)
thumb|Eiði. thumb|Staðsetning Eiðis.
Eiði er þorp á Eysturoy í Færeyjum. Sveitarfélagið Eiði spannar bygðirnar Eiði, Ljósá og Svínáir. Þar búa 679 manns þar af 617 á Eiði (2015). Á Eiði er fiskvinnsla og eru 5 fiskiskip í þorpinu og fleiri smábátar. Eiðisvatn og fjallið Eiðiskollur (343 m.) eru nálægt staðnum. Drangana Risinn og Kellingin má sjá af Eiðiskolli sem og Slættaratind, hæsta fjall eyjanna. Byggðasafn er í bænum og er kirkjan frá 1881.
Álftaneslaug
Sundlaug Álftaness er íslensk sundlaug staðsett á Álftanesi (nú Garðabær). Laugin var opnuð í maí 2009.
Eiði (þorp)
Heimildir
Danska Wikipedia Færeyska Wikipedia Skoðað 12. apríl, 2017
Álftaneslaug
Laugin inniheldur útisundlaug sem er 25x12, innisundlaug sem er 12x7, 2 heitir pottar, 1 buslulaug, gufubað, saunubað, 85 metra löng vantsrennibraut 10 metra há og öldulaug sem var fyrst sinnar tegundar á Íslandi.
Útdautt tungumál
Útdautt tungumál er tungumál sem er ekki lengur talað af innfæddum málnotendum eða ekki lengur í notkun. Stundum er gerður greinarmunur á útdauðu tungumáli og dauðu tungumáli, sem er ennþá notað sem ritmál í sérstöku samhengi en ekki lengur í daglegum samskiptum. Yfirleitt deyr tungumál út þegar annað tungumál leysir það af hólmi, til dæmis þegar enska, franska, portúgalska, spænska og hollenska tóku við af sumum norðuramerískum málum undir nýlendustofnun.
Dauð tungumál, eins og latína, eru enn stundum notuð í vísindalegum, lögfræðilegum eða kirkjulegum tilgangi, ólíkt útdauðu tungumáli, sem enginn notar. Dæmi um útdauð tungumál eru fornkirkjuslavneska, biblíuhebreska, forngríska og sanskrít.
Í sumum tilfellum breytist tungumál svo mikið að það verður talið aðskilið frá málinu sem það á uppruna sinn í. Stundum er þá talað um móðurtunguna útdauða tungu, til dæmis norræna sem er upprunamál íslensku og annarra norðurgermanskra mála. Andstæðan við útdautt mál er nútímatungumál, það er tungumál með lifandi talendur, en þau eru rúmlega 7.300.
Í gegnum tíma hafa tilraunir verið gerðar til að endurvekja ýmis útdauð tungumál en þær hafa verið misfarsælar. Hebreskan er eina dæmið um mál sem var á þröskuldi útdauðans sem er nú lifandi nútímatungumál.
Tampa
thumb|Tampa. Tampa er borg í Hillsborough County, Flórída, í Bandaríkjunum. Borgin er á vesturströnd fylkisins og er í Tampa-flóa. Íbúar eru um 385.000 (2017). Borgin er hluti af Tampa-St. Petersburg-Clearwater stórborgarsvæðinu þar sem búa rúmar 3 milljónir. Hún er sú þriðja stærsta á eftir Jacksonville og Miami. Uppruna borgarinnar má rekja til herstöðvar sem hét Tampa town á miðri 19. öld.
Meðal íþróttaliða borgarinnar eru NFL-liðið Tampa Bay Buccaneers og NHL-liðið Tampa Bay Lightning. Skemmtigarðurinn Bush Gardens er í nágrenninu.
Tampaflugvöllur er alþjóðaflugvöllur sem þjónar borginni.
Borgaraflokkurinn (eldri)
Borgaraflokkurinn (eldri) var kosningabandalag borgaralegu aflanna fyrir Alþingiskosningarnar 1923. Það leiddi til stofnunnar Íhaldsflokksins.
Leirvík (Færeyjar)
thumb|Leirvík. thumb|Leirvík að vetri. thumb|Staðsetning.
Borgaraflokkurinn (eldri)
Saga
Hópur Alþingismanna, einkum úr Heimastjórnarflokki, höfðu árið 1920 myndað Sparnaðarbandalagið og gengu meðlimir þess í eina sæng með Sjálfstæðisflokki fyrir þingkosningarnar 1923. Ekki var um eiginlega kosningastefnuskrá að ræða og var megintilgangurinn að koma í veg fyrir að Alþýðuflokkur og Framsóknarflokkur gætu náð meirihluta. Helstu forystumenn kosningabandalagsins voru Jón Magnússon, Jón Þorláksson og Magnús Guðmundsson, en Morgunblaðið var helsta málgagnið.
Leirvík (Færeyjar)
Heimildir
Danska Wikipedia Færeyska Wikipedia Skoðað 12. apríl, 2017
Sýrus
Sýrus er íslenskt karlmannsnafn.
Bæjarstjórnarkosningar í Kópavogi
hægri|frameless|231x231dp Fyrstu bæjarstjórnarkosningar í Kópavogi fóru fram 2. október 1955, 5 mánuðum eftir að bærinn fékk kaupstaðarréttindi og rúmu ári eftir sögulegar hreppsnefndarkosningar sem þurfti að endurtaka.
1955
Kosið var 2. október 1955. G-listi Óháðra kjósenda myndaði meirihluta, Finnbogi Rútur Valdimarsson var kjörinn fyrsti bæjarstjóri Kópavogs. Þegar Finnbogi var skipaður bankastjóri Útvegsbankans 1957 tók Hulda Jakobsdóttir eiginkona hans við stöðunni, fyrst kvenna til að gegna embætti bæjarstjóra á Íslandi.
1958
Kosið var 25. janúar 1958. Óháðir kjósendur þurftu að skipta um listabókstaf þar sem G hafði verið úthlutað í Alþingiskosningunum 1956. H-listi Óháðra kjósenda hélt sínum meirihluta. Hulda Jakobsdóttir gegndi áfram embætti bæjarstjóra.
1962
Kosið var 27. maí 1962. Sökum fólksfjölgunar í bænum var bæjarfulltrúum fjölgað um tvo. H-listi Óháðra kjósenda stofnaði til meirihlutasamstarfs með B-lista Framsóknarflokks. Hjálmar Ólafsson var kjörinn í embætti bæjarstjóra. Svandís Skúladóttir varð fyrsta konan sem tók sæti í bæjarstjórn sem aðalfulltrúi.
1966
Kosið var 22. maí 1966. H-listi og B-listi héldu áfram samstarfi. Hjálmar Ólafsson var endurkjörinn bæjarstjóri.
1970
Kosið var 31. maí 1970. D-listi og H-listi stofnuðu til samstarfs. Auglýst var eftir bæjarstjóra og var Björgvin Sæmundsson ráðinn. Um áramótin 1972-73 lýsti Eggert Steinsen því yfir að hann styddi ekki lengur meirihlutann. Fulltrúi F-listans, Hulda Jakobsdóttir fyrrum bæjarstjóri, gekk þá inn í meirihlutasamstarfið.
1974
Kosið var 26. maí 1974. Bæjarfulltrúum var aftur fjölgað um tvo vegna fólksfjölgunar. Framsóknarflokkurinn ásamt Frjálslyndum og vinstri mönnum buðu fram sameiginlegan I-lista. H-listinn bauð ekki fram en Alþýðubandalagið bauð fram í fyrsta sinn. Meirihluti var myndaður af D-lista og tveimur fulltrúum I-lista, framsóknarmönnunum. Sigurjón Hilaríusson af I-lista studdi ekki meirihlutann. Björgvin Sæmundsson var endurkjörinn bæjarstjóri.
1982
Kosið var 22. maí 1982. A-listi, B-listi og G-listi héldu áfram samstarfi um meirihluta. Kristján H. Guðmundsson var ráðinn bæjarstjóri.
1986
Kosið var 31. maí 1986. A-listi og G-listi héldu áfram samstarfi en nú án B-lista. Kristján H. Guðmundsson var endurkjörinn bæjarstjóri. Hulda Finnbogadóttir, dóttir Huldu Jakobsdóttur og Finnboga Rúts Valdimarssonar, náði kjöri sem bæjarfulltrúi Alþýðuflokksins.
1990
Kosið var 26. maí 1990. B-listi og D-listi mynduðu meirihluta. Sigurður Geirdal bæjarfulltrúi Framsóknarflokksins var kjörinn bæjarstjóri, í fyrsta sinn síðan 1955 að bæjarfulltrúi varð jafnframt bæjarstjóri.
1994
Kosið var 28. maí 1994. B-listi og D-listi héldu áfram samstarfi, Sigurður Geirdal bæjarfulltrúi Framsóknarflokksins gegndi áfram embætti bæjarstjóra.
1998
Kosið var 23. maí 1998. B-listi og D-listi héldu áfram samstarfi, Sigurður Geirdal oddviti Framsóknarflokksins gegndi áfram embætti bæjarstjóra. Alþýðuflokkur, Alþýðubandalag og Kvennalistinn sameinuðust í framboði Kópavogslistans.
2002
Kosið var 25. maí 2002. Fyrrum Kópavogslisti bauð nú fram undir merkjum Samfylkingar og Vinstri-grænna. B-listi og D-listi héldu áfram samstarfi. Að samkomulagi varð að Sigurður Geirdal oddviti B-lista gegndi áfram embætti bæjarstjóra til 1. júní 2005 þegar oddviti D-lista, Gunnar I. Birgisson tæki við. Sigurður lést 2004 og tók þá næsti maður á B-lista, Hansína Á. Björgvinsdóttir við embætti bæjarstjóra þar til umsömdum tímamörkum var náð og Gunnar varð bæjarstjóri. Gunnar sagði af sér þingmennsku þegar hann tók við embætti bæjarstjóra, Sigurrós Þorgrímsdóttir bæjarfulltrúi tók við þingsæti hans sem fyrsti varamaður kjördæmisins.
2006
Kosið var 27. maí 2006. B-listi og D-listi héldu áfram samstarfi. Vinstri-grænir skiptu um listabókstaf.
Gunnar I. Birgisson var áfram bæjarstjóri en sagði af sér embætti 2009 og við tók Gunnsteinn Sigurðsson.
2010
Kosið var 29. maí 2010. Meirihluti B-lista og D-lista féll. Tvö óháð framboð komu fram og fengu hvort um sig mann kjörinn. Meirihluti var myndaður af Samfylkingu, Vinstri-grænum, Næstbesta flokknum og Kópavogslista. Guðrún Pálsdóttir var kjörinn bæjarstjóri.
Hildur Dungal hætti sem bæjarfulltrúi eftir að hafa flutt í Garðabæ og tók næsti maður á lista, Aðalsteinn Jónsson, við sem bæjarfulltrúi.
Meirihlutinn sprakk í upphafi árs 2012 og þann 14. febrúar tók nýr meirihluti við, skipaður Sjálfstæðisflokknum, Framsóknarflokknum og Kópavogslista. Ármann Kr. Ólafsson var kjörinn bæjarstjóri.
2014
Kosið var 31. maí 2014. Sjálfstæðisflokkurinn ákvað að halda ekki áfram samstarfi við Framsóknarflokkinn og myndaði nýjan meirihluta 7. júní með Bjartri framtíð. Ármann Kr. Ólafsson hélt áfram sem bæjarstjóri.
2018
Kosið var 26. maí 2018. Upp úr slitnaði úr samstarfi Sjálfstæðisflokks og Bjartrar framtíðar sem nú bauð fram sem BF-Viðreisn, þar sem þrír bæjarfulltrúar Sjálfstæðisflokks settu sig upp á móti því. Framsóknarflokkurinn myndaði meirihluta með Sjálfstæðisflokki og Ármann var áfram bæjarstjóri.
2022
Kosið var 14. maí 2022. Sjálfstæðisflokkur og Framsóknarflokkur héldu meirihluta sínum, þar sem Framsókn bætti við sig fulltrúa sem Sjálfstæðisflokkur missti. Ásdís Kristjánsdóttir tók við sem bæjarstjóri.
Amy Gumenick
Einkalíf
Gumenick er fædd í Hudiksvall í Svíþjóð en er uppalin í Los Angeles í Banaríkjunum. Hún útskrifaðist með BA gráðu í leiklist frá Kalifornía Háskólanum í Santa Barbara og er einnig lærður dansari og söngvari. Hún er meðstofnandi og leikstjóri að ýmsum leikhúsfélögum í Los Angeles og Santa Barbara.
Ferill
Fyrsta hlutverk Gumenick var kvikmyndinni Sayonara Elviko frá 2005. Lék aðalhlutverkið í sjónvarpsmyndinni Natalee Holloway frá árinu 2009. Hún hefur verið gestaleikari í sjónvarpsþáttum á borð við: Supernatural, How I Met Your Mother, Grey's Anatomy og Greek.
Hún hefur komið fram í leikritum á borð við: Pentecost, Pétri Pan, Hárinu og Woyzeck.
Skanni
thumb|Nútímaskanni.
Skanni er inntakstæki sem skannar myndir, prentaðan eða handskrifaðan texta eða hluti og umbreytir þeim í stafrænum myndum. Skannar eru notaðir í heimilum og skrifstofum til að setja á stafrænt form myndir og skjöl og setja þær í skráageymslu. Er líka hægt að skanna hluti með þrívíddarskönnum fyrir iðnhönnun og ýmislegt. Fyrsti skanni var fundinn upp árið 1957 af Russell Kirsch og var tromluskanni.
Nútímaskannar nota ljósflögur (CCD) til að ná myndum. Með hugbúnaði er hægt að umbreyta myndunum í breytanlegum texta, þessi aðferð kallast ljóskennsl stafa (OCR). Margir skannar eru hannaðir til að skanna A4 og A3 pappírsstærðirnar. Margir skannar geta líka skannað skyggnur með sérhæfðu millistykki.
Í dag eru sjálfstæðir skannar sjaldgæfari, yfirleitt eru skannar hluti fjölnotatækja.
Kornett
thumb|220px|Kornett
Kornett er málmblásturshljóðfæri mjög svipað trompeti. Kornett á rætur að rekja til póstlúðurs og var fundið upp í Frakklandi um árið 1820.
Frank
Frank er íslenskt karlmannsnafn.
Höskollur
Höskollur (fræðiheiti Sanguisorba alpina) er fjölær jurt af rósaætt ættaður frá norðvestur og mið Asíu (V.-Síbería til N-Kína).
Sóldögg (mannsnafn)
Sóldögg er íslenskt kvenmannsnafn.
Sæberg
Sæberg er íslenskt karlmannsnafn.
Gunpei Yokoi
Gunpei Yokoi (1941 – 1997) var japanskur tölvuleikjahönnuður sem starfaði fyrir tölvuleikjaframleiðandann Nintendo. Yokoi kom bæði að hönnun vélbúnaðar og hugbúnaðar hjá Nintendo en hann hannaði vélbúnaðinn fyrir Game & Watch-leikina ásamt því að hanna Game Boy- og Virtual Boy-leikjatölvurnar. Yokoi vann einnig sem framleiðandi við gerð fjölda tölvuleikja en á meðal þeirra voru Metroid, Kid Icarus og Super Mario Land.
Örnefnafræði
Örnefnafræði kallast sú fræðigrein sem er undirgrein nafnfræðinnar og fæst við skýringar örnefna og hvernig þau tengjast sögu og menningu; en örnefni eru sérnöfn sem eiga við vissa einingu í landslagi eða landsvæði, eins og t.d. Hverfell, Reykjavík eða Hólahólar. Örnefni á Íslandi eru að flestu leyti mjög vel skjalfest, en löngum hefur farið fram vinna við að koma upp gagnagrunni. Um það sér Stofnun Árna Magnússonar (áður Örnefnastofnun Íslands).
Síderít
Síderít tilheyrir hópi karbónata og er sjaldgæft á Íslandi.
Lýsing
Á Íslandi finnst síderít sem smákúlur, geislóttar að innan. Finnst einnig sem plötulaga kristallar. Gulleitt, brúnleitt eða rauðbrúnt. Oft með glergljáa.
Útbreiðsla
Síderít finnst á sprunguflötum í basalti þar sem heitt vatn hefur leikið um eða í samblandi við málmsteindir við jaðra djúpbergsinnskota.
Títíkakavatn
thumb|right|Bærinn [[Copacapana á Bólivíuströnd Titikakavatns.]] Titikakavatn er stærsta stöðuvatn Suður-Ameríku og hæsta stóra stöðuvatn heims, í 3.851 m hæð yfir sjávarmáli. Yfirborð þess er um 8.300 ferkílómetrar að stærð. Vatnið er á hásléttu í Andesfjöllum á landamærum Bólivíu og Perú. Það er 280 metra djúpt þar sem það er dýpst, en meðaldýpt þess er á milli 140 og 180 metrar.
Flúorít
thumb|Flúorít Flúorít tilheyrir hópi halíðsteinda. Flúorít dregur nafnið af efnasamsetningu sinni. Auðvelt er að bræða steindina og hún hefur verið notuð sem hjálparefni við stál-og álframleiðslu.
Lýsing
Myndar teninga eða áttflötunga, tvíburavöxtur algengur. Stærð kristala 0,5-5 cm. Kúlur eða hvirfingar með blaðlaga geislun. Grænleitt eða dauffljólublátt. Hálfgegnsætt með glergljáa.
Útbreiðsla
Finnst á Íslandi við jaðra granófýrinnskota og sem ummyndun í rótum rofinna megineldstöðva. Hefur fundist í Lýsuhyrnu á Snæfellsnesi en er líka að finna í Breiðdal.
Eygló Harðardóttir (myndlistarmaður)
Eygló Harðardóttir er íslenskur myndlistarmaður, fædd í Reykjavík 24. apríl 1964. Hún lærði í Myndlista- og handíðaskóla Íslands (1983-87) og AKI - Akademie voor Beeldende Kunst en Industrie í Hollandi (1987-90). Síðan hefur hún starfað í Reykjavík og haldið fjölda sýninga, bæði einkasýningar og samsýningar, á Íslandi en einnig í Póllandi, Þýskalandi og Tékklandi.
Jón Helgason (prófessor)
Prófessor Jón Helgason (30. júní 1899 – 19. janúar 1986) var íslenskur þýðandi, ljóðskáld og fræðimaður, sem og forstöðumaður stofnunar Árna Magnússonar í Kaupmannahöfn.
Jón fæddist á Rauðsgili í Hálsasveit, Borgarfirði. Foreldrar hans voru Helgi Sigurðsson, bóndi á Rauðsgili, og kona hans Valgerður Jónsdóttir. Eftir stúdentspróf í Reykjavík 1916 lauk hann prófi í norrænum fræðum við Kaupmannahafnarháskóla árið 1923. Árið 1926 varði Jón Helgason doktorsritgerð við Háskóla Íslands um Jón Ólafsson frá Grunnavík. Eftir þetta starfaði Jón Helgason um tíma við Oslóarháskóla. Árið 1929 varð hann forstöðumaður við Stofnun Árna Magnússonar í Kaupmannahöfn. Við Kaupmannahafnarháskóla varð hann prófessor í íslensku og bókmenntum. Jón gaf út ljóðabókina Úr landsuðri árið 1939. Hann gaf einnig út tvær ljóðabækur með þýðingum, sem og ófáar bækur um íslensk fræði. Hann var jarðsunginn á Gilsbakka
Einar Arnórsson
thumb|Einar Arnórsson Einar Arnórsson (f. á Minna-Mosfelli í Grímsnesi 24. febrúar 1880, d. 29. mars 1955) var íslenskur hæstaréttarlögmaður, stjórnmálamaður, prófessor í lögfræði og síðasti ráðherra Íslands 4. maí 1915 til 4. janúar 1917. Hann gegndi auk þess fjölmörgum öðrum embættum og trúnaðarstörfum.
Nám
Einar lauk stúdentsprófi við Lærða skólann árið 1901 og gegndi þar embætti forseta nemendafélagsins Framtíðarinnar 1899 - 1900. Hann útskrifaðist með próf í lögum frá Kaupmannahafnarháskóla 1906, hlaut heiðursdoktorsnafnbót í lögfræði við Háskóla Íslands árið 1936 og varð hæstaréttarlögmaður 1945.
Starfsferill
Einar kom víða við á starfsferli sínum. Hann var kennari við Lagaskólann í Reykjavík frá 1908-1911, prófessor í lögfræði við Háskóla Íslands 1911-1915, alþingismaður frá 1914-1919 og 1931-1932. Frá 1915-1917 var hann ráðherra Íslands en að því starfi loknu tók hann aftur við embætti prófessors við Háskóla Íslands og gegndi því til ársins 1932. Hann var rektor Háskóla Íslands 1918-1919 og 1929-1930, skattstjóri í Reykjavík 1922-1928, hæstaréttardómari 1932-1942 en í desember 1942 varð hann dóms- og menntamálaráðherra í utanþingsstjórn Björns Þórðarsonar og gegndi því embætti þar til í september 1944 er hann tók aftur við embætti hæstaréttardómara.
Hann ritstýrði Fjallkonunni (1907), Ísafold (1919-1920), Morgunblaðinu (1919-1920), Skírni (1930), Blöndu (1936-1939), Sögu (1950-1954) og Tímariti lögfræðinga (1951-1953). Eftir hann liggja einnig nokkrar bækur um lögfræði og sögu Íslands. Hann sat í bæjarstjórn Reykjavíkur frá 1930-1932 og var forseti Sögufélagsins í tuttugu ár eða frá 1935-1955.
Gróðurbraggi
thumb|Gróðurbraggar á breskri garðyrkjustöð thumb|Jarðarber ræktuð í gróðurbragga í Kent í Bretlandi Gróðurbraggi eru plastgróðurhús þar sem uppistöður eru úr stáli og klæðning úr plastefninu fjöletýlen (einnig kallað pólýetýlen eða PE). Gróðurbraggi er oft braggalaga (hálfhringur) en getur verið kassalaga eða aflangur. Gróðurbraggar eru á kaldari svæðum notaðir á sama hátt og gróðurhús úr gleri eða yfirbreiðslur yfir beð. Hitastigi, rakastigi og loftskiptum er stjórnað af tækjum eða með því að opna og loka handvirkt loftraufar. thumb|vinstri|Gróðurbraggi með tómataræktun Gróðurbraggar eru notaðir til að fá hærra hitastig og rakastig en mögulegt er í umhverfinu en einnig til að vernda uppskeru frá miklum hita, björtu sólarljósi, vindi, hagléli og kuldaköstum. Ef mögulegt er að hækka hitastig um aðeins 5 to 15 °C  og hlífa gróðri við ofþornun af völdum vinds þá um er hægt að rækta jurtir í gróðurbragga sem ella þrífast eingöngu  á heitari stöðum.
Þvereyri
thumb|Þvereyri séð frá Trongisvági. thumb|Gömlu verslunarhúsin í bænum. thumb|Suðuroyar Sjúkrahús er á Þvereyri. thumb|Staðsetning Þvereyrar á korti af Færeyjum. Þvereyri (færeyska: Tvøroyri) er þorp á Suðurey í Færeyjum með um 850 íbúa. Fiskvinnsla er ein mikilvægasta atvinnugreinin þar. Í bænum eru söfnin Tvøroyrar Bygda og Sjósavn og Gallarí Oyggin. Árlega í lok júní fer fram hátíðin Jóansøka sem svipar til Ólafsvöku. Elsta knattspyrnufélag Færeyja var stofnað í bænum árið 1892; TB Tvøroyri. Daglega eru ferjusiglingar milli Þórshafnar og Þvereyrar. Trongisvágur er þorp sem er samvaxið Þvereyri.
Stjórnmálamaðurinn Jóannes Eidesgaard er fæddur í bænum.
Franklín
Franklín er íslenskt karlmannsnafn.
Sacharias Jansen
thumb|right|[[Smásjá. compound microscope]] Sacharias Jansen (1588 – 1628) var hollenskur sjóntækjafræðingur best þekktur fyrir að finna upp fyrstu smásjána. Hann hefur einnig verið orðaður við fyrsta sjónaukann. Jansen, var samhliða sjóntækjafræðinni farandsölumaður hann var ekki allur þar sem hann var séður og var talin viðriðin við ýmsar falsanir á ferlinum.
Það er almennt talið að Jansen hafi búið til fyrstu a almennu smásjána árið 1595. En þar sem Jansen var afskaplega ungur á þessum tíma þá er talið víst að faðir hans hafi verið hin raunverulegi uppfinningarmaður smásjárinnar. Fyrsta smásjáinn var fær um að stækka 9x og voru gæðin ekki hin ákjósanlegustu.
Þó svo að þessi fyrsta smásjá hafi ekki hlotið neinn fram svona fyrst um sinn sem tæki fyrir vísindamenn, þá flaug fiskisagan og hugmyndafræðin að baki smásjárinnar dreifðist um alla Evrópu. Það leiða ekki á löngu þar til tækjasmiðir í Evrópu voru farnir að smíða mun fullkomnari og betri smásjár.
Circle-leið
Circle-leið er leið neðanjarðarlestakerfis Lundúnaborgar. Hún er gul á litinn á korti kerfisins.
Sæbergur
Sæbergur er íslenskt karlmannsnafn.
Sóley (mannsnafn)
Sóley er íslenskt kvenmannsnafn.
Tígrisljón
thumb|Tígrisljón Tígrisljón (e. Tigon) er blendingur fangaðs karltígurs og kvenkyns ljóns, tígrisljón fæðist oftast ófrjótt, en eru þó dæmi þess að þau hafi getið af sér afkvæmi.
Ekki er vitað til að ljónynjur og tígrar eðli sig án þess að mannshöndin komi að þar sem tegundirnar tvær deila hvergi yfirráðasvæði nema í Gir skógi í Indlandi auk þess sem þær umgangast ekki í náttúrunni.
Miðvágur
thumb|Kirkjan í Miðvági. thumb|Staðsetning. Miðvágur er þorp á eyjunni Vágar í Færeyjum og hluti af sveitarfélaginu Vágur. Íbúar eru 1.035 (2014). Fiskiðnaður er helsta atvinnugreinin.
Í kirkjugarðinum í liggja breskir hermenn sem létust í seinni heimsstyrjöld. En það er stríðssafn í bænum. Fornt torfhús; Kálvalíð er í Miðvági og er það sennilega frá miðöldum. Í dag er það safn.
Miðvágur, Sandavágur og Sørvágur deila sumarhátíðinni vestanstevna í júlí sem svipar til Ólafsvöku. Knattspyrnufélagið MB (Miðvágs Bóltfelag) og róðrarfélagið Miðvágs Róðrarfelag eru helstu íþróttafélögin.
Benedikt Gröndal (f. 1924)
Benedikt Gröndal (7. júlí 1924 – 20. júlí 2010) var forsætisráðherra Íslands (fyrir Alþýðuflokkinn) 15. október 1979 til 8. febrúar 1980. Hann var utanríkisráðherra 1978–1980 og alþingismaður 1956–1982.
Benedikt var sonur Sigurðar Gröndal yfirkennara í Reykjavík og konu hans Mikkelínu Maríu Sveinsdóttur. Hann lauk stúdentsprófi frá MR 1943, BA-prófi í sagnfræði frá Harvard-háskóla 1946. Með námi og að því loknu var hann blaðamaður á Alþýðublaðinu, síðan ritstjóri Samvinnunnar 1951-1958 og ritstjóri Alþýðublaðsins 1959-1969.
Benedikt varð landskjörinn þingmaður Borgfirðinga fyrir Alþýðuflokkinn 1956-1959. Hann var síðan þingmaður Vesturlands 1959-1978 og þingmaður Reykvíkinga 1978-1982. Hann var formaður Alþýðuflokksins 1974-1980. Þegar hann lét af þingmennsku 1982 var hann skipaður sendiherra í Svíþjóð og starfaði hjá utanríkisþjónustunni til 1991. Hann sendi frá sér nokkrar bækur um stjórnmál, utanríkismál og sagnfræði.
Holtålen (sveitarfélag)
thumb|131x131dp Holtålen er sveitarfélag í Þrændalögum í Noregi. Í sveitarfélaginu eru 2.024 íbúar (2022).
Það eru engin þéttbýli í Holtålen. Ålen er þorp þar sem stjórnsýsla og miðlæg þjónusta sveitarfélagsins er samankomin. Þorpið er staðsett í miðju sveitarfélagsins.
Sveitarfélagið Holtålen á landamæri að sveitarfélögunum Selbu í norðri, Tydal í norðaustri, Midtre Gauldal í vestri  og Røros og Os (Innlandet sýsla) í suðri.
George Wallace
George Corley Wallace Jr. (25. ágúst 1919 – 13. september 1998) var bandarískur stjórnmálamaður úr Demókrataflokknum sem var þrívegis fylkisstjóri Alabama. Wallace var á sínum tíma einn umdeildasti stjórnmálamaður Bandaríkjanna vegna andstöðu sinnar gegn réttindabaráttu bandarískra blökkumanna og stuðnings síns við kynþáttaaðskilnaðarstefnu. Hann sóttist nokkrum sinnum eftir útnefningu Demókrata í forsetakosningum Bandaríkjanna og bauð sig sjálfstætt fram til forseta árið 1968.
Æviágrip
George Wallace fæddist þann 25. ágúst árið 1919 í Clio í Alabama. Hann nam lögfræði við Háskólann í Alabama og gegndi herþjónustu í seinni heimsstyrjöldinni. Hann hóf afskipti af stjórnmálum eftir að hann sneri heim úr stríðinu og var um hríð aðstoðardómsmálaráðherra í fylkisstjórn Alabama. Árið 1946 var hann kjörinn á fylkisþing Alabama og varð umdæmisdómari til ársins 1959. Sem dómari vakti Wallace þjóðarathygli þegar hann neitaði að veita Mannréttindanefnd Bandaríkjanna aðgang að kjörskrám Alabama til þess að hægt væri að ganga úr skugga um hvort svörtum kjósendum væri mismunað. Wallace var kvaddur fyrir rétt vegna málsins en það var síðar látið niður falla.
Fylkisstjóratíð í Alabama
Wallace bauð sig fram til embættis fylkisstjóra Alabama í fyrsta skipti árið 1958 en bað ósigur. Hann bauð sig aftur fram árið 1962, náði í þetta sinn kjöri og tók við embætti fylkisstjóra í byrjun næsta árs. Í innsetningarræðu sinni lofaði Wallace því að verja „engilsaxneska íbúa“ Alabama undan „kommúnískri samblöndun“ við blökkumenn. Hann lauk ræðunni með því að lofa lofa „aðskilnaði í dag, aðskilnaði á morgun, aðskilnaði að eilífu“.
Fyrsta kjörtímabili Wallace lauk árið 1967 og samkvæmt lögum Alabama mátti hann ekki gegna tveimur kjörtímabilum sem fylkisstjóri í röð. Wallace reyndi fyrst án árangurs að ná í gegn lagabreytingu til að heimila honum að bjóða sig fram til endurkjörs en brá síðan á það ráð að fá eiginkonu sína, Lurleen, til að bjóða sig fram í embættið. Hún náði kjöri og tók við af eiginmanni sínum sem fylkisstjóri Alabama í janúar 1967. Almennt var haft fyrir satt að Wallace hygðist sjálfur fara með eiginleg völd sem eiginmaður fylkisstjórans. Þegar Laurleen var kjörin fylkisstjóri var hún þegar illa haldin af krabbameini sem dró hana til dauða árið 1968, áður en kjörtímabili hennar lauk.
Forsetakosningarnar 1968
Wallace gaf kost á sér í forsetakosningunum ársins 1968 sem frambjóðandi Óháða flokksins svokallaða á móti Hubert Humphrey, frambjóðanda Demókrata, og Richard Nixon, frambjóðanda Repúblikana. Varaforsetaefni Wallace var hershöfðinginn Curtis LeMay. Wallace gerði sér grein fyrir því að sigurlíkur hans voru litlar, en hann vonaðist til þess að geta klofið atkvæðahópinn og komið í veg fyrir að neinn frambjóðandi næði hreinum meirihluta í kjörmannaráðinu. Þá hefði komið í hlut fulltrúadeildar Bandaríkjaþings að kjósa forsetann og Wallace vonaðist til þess að þá gætu þingmenn suðurríkjanna samið um stjórn sem myndi ekki beita sér fyrir áframhaldandi afléttingu kynþáttaaðskilnaðar. Í kosningunum hlaut Wallace 13,5% atkvæðanna og vann sigur í fimm fylkjum; Alabama, Arkansas, Georgíu, Louisiana og Mississippi. Honum tókst hins vegar ekki að koma í veg fyrir að Nixon næði hreinum meirihluta kjörmanna í kosningunum og Wallace og bandamenn hans gátu því ekki haft áhrif á stjórnarmyndun eftir kosningarnar. Wallace er síðasti bandaríski forsetaframbjóðandinn utan stóru flokkanna tveggja sem hefur unnið kjörmenn í kosningum.
Eftir ósigurinn í forsetakosningunum bauð Wallace sig árið 1970 fram til endurkjörs sem fylkisstjóri Alabama. Í kosningabaráttu sinni í forvali Demókrataflokksins höfðaði hann opinskátt til kynþáttahatara og varaði við því að blökkumenn myndu „taka yfir“ Alabama ef hann næði ekki kjöri. Wallace vann forvalið og vann síðar stórsigur í fylkisstjórakosningum fylkisins. Hann hélt fylkisstjórastólnum nú í tvö kjörtímabil, allt fram til ársins 1979.
Morðtilræði og síðari æviár
Wallace gerði aftur misheppnaða tilraun til að ná útnefningu Demókrataflokksins fyrir forsetakosningar árið 1972 og sagðist vilja bjarga flokknum úr greipum „hinna frjálslyndustu, eða sérlyndu, eða vinstrimanna“. Þann 15. maí 1972, á meðan baráttan um útnefninguna var enn í gangi, gerði maður að nafni Arthur Bremer tilraun til að ráða Wallace af dögum. Bremer skaut fimm skotum af stuttu færi á Wallace á kosningafundi í Laurel í Maryland. Wallace lifði árásina af en var lamaður fyrir neðan mitti það sem eftir var og þurfti að notast við hjólastól. Meiðsl Wallace neyddu hann til að draga framboð sitt til baka árið 1972. Hann gerði þriðju og síðustu tilraun sína til að ná tilnefningu Demókrata í forsetakosningum árið 1976 en án árangurs.
Síðla á áttunda áratugnum tilkynnti Wallace að hann hefði öðlast andlega endurvakningu í evangelistakirkjunni og sæi nú eftir afstöðu sinni gagnvart réttindabaráttu blökkumanna. Hann bað leiðtoga réttindahreyfingarinnar afsökunar og bað bandaríska blökkumenn að fyrirgefa sér.
Árið 1982 bauð Wallace sig aftur fram til embættis fylkisstjóra í Alabama og vann nauman sigur gegn frambjóðanda Repúblikana. Á þriðju og síðustu fylkisstjóratíð sinni var hann mildari í garð svartra borgara en áður og útnefndi metfjölda blökkumanna í ríkisembætti. Wallace settist í helgan stein að loknu kjörtímabili sínu árið 1987 og lést árið 1998.
Benedikt Gröndal
Benedikt Gröndal getur átt við:
Japönsk teathöfn
Japönsk teathöfn (sadō, 茶道) er helgiathöfn undir áhrifum frá Zen-búddisma þar sem beiskt, grænt te er lagað fyrir lítinn hóp gesta og drukkið.
Að læra að framkvæma teathöfnina er mjög erfitt og það tekur mörg langan tíma, jafnvel heila lífstíð en hún er mjög vinsælt áhugamál í Japan þar sem fólk fer í sérstaka skóla og námskeið til að læra siðina. Í sumum heimahúsum er sérstakt teherbegi til að framkvæma teathöfnina.
Ríkharður H. Friðriksson
Ríkharður H. Friðriksson er íslenskur tónlistarmaður fæddur í Vestmannaeyjum 5. nóvember 1960. Hann er tónskáld og gítarleikari sem hefur sérhæft sig í raftónlist. Auk þess að starfa sjálfstætt er hann meðlimur í hljómsveitunum Icelandic Sound Company og Fræbbblunum. Þess utan kennir hann við Listaháskóla Íslands, Tónlistarskóla Kópavogs og Tónlistarskólann í Reykjavík.
HBO Max
thumb|Merki HBO Max. HBO Max er bandarísk streymisveita. Hún opnaði þann 27. maí 2020. Hún er í eigu Warner Bros og HBO sjónvarpsstöðvarinnar. Hún kom í stað HBO Go þjónustunnar. Hún er sjöunda stærsta streymisveita heims.
Leturflötur
thumb|right|250px Leturflötur er sá hluti blaðsíðu í prentuðu riti sem þakinn er letri. Hann afmarkast af spássíum til allra hliða.
HBO Max
Árið 2022 var greint frá því að streymisveitan Discovery+ mun sameinast HBO Max og mun því HBO Max breyta um nafn á næstunni. Nýja streymisveitan er væntaleg til Íslands í fyrsta lagi árið 2024.
Í október 2018 tilkynnti HBO að streymisveita væri væntanleg.
Á HBO Max má finna efni frá HBO, Warner Bros, Adult Swim, Bad Robot Productions, Boomerang, Cartoon Network, CNN, Crunchyroll, The Criterion Collection, Comedy Central, The CW, DC Entertainment, GKIDS, New Line Cinema, Rooster Teeth, Sky, TBS, TNT, TruTV, Turner Classic Movies, Turner Entertainment og Max orignal.
Frans
Frans er karlmannsnafn af latneskum uppruna (Franciscus).
Star Trek
thumb|right|Leonard Nimoy og William Shatner í hlutverkum sínum í Star Trek. Star Trek er bandarískur vísindaskáldsagnabálkur sem spannar um 725 þætti, 11 kvikmyndir, hundruð bóka og margt annað sem hefur verið gefið út og er byggt á þessari ímyndaðri veröld Genes Roddenberry. Þessi veröld á að sýna okkur að mannkynið getur unnið saman og unnið að sameiginlegu markmiði. Þættirnir taka á ýmsum þjóðfélagslegum vandamálum með hefðbundum aðferðum vísindaskáldsögunnar.